ai4bharat/Pralekha huggingface dataset:
বিদ্যুৎমন্ত্রক
এনটিপিসি ৫০০ মেগাওয়াট ভাসমান সৌর প্রকল্প গড়ে তোলার জন্য জিইডিসিওএল সংস্থার সঙ্গে প্রমোটার চুক্তি স্বাক্ষর করেছে
নতুন দিল্লি, ৬ জানুয়ারি, ২০২২
ভারতের অগ্রণী জলবিদ্যুৎ সংস্থা জাতীয় জলবিদ্যুৎ নিগম লিমিটেড  ওড়িশায় বিভিন্ন জলাধারে ৫০০ মেগাওয়াট ভাসমান সৌরবিদ্যুৎ প্রকল্প গড়ে তোলার জন্য গত চৌঠা জানুয়ারি ওড়িশার রাষ্ট্রায়ত্ত্ব পুনর্নবিকরণযোগ্য শক্তি সংস্থা গ্রীণ এনার্জি ডেভলপমেন্ট কর্পোরেশন অফ ওড়িশা লিমিটেডের  সঙ্গে প্রমোটার চুক্তি স্বাক্ষর করেছে।
এই চুক্তি স্বাক্ষরের ফলে সংস্থা দুটি ওড়িশায় ৫০০ মেগাওয়াট সৌরবিদ্যুৎ উৎপাদন ক্ষমতা সম্পন্ন ভাসমান সৌর প্রকল্প গড়ে তুলতে সম্মত হয়েছে। ওড়িশার বিভিন্ন জলাধারে ভাসমান সৌরবিদ্যুৎ প্রকল্প গড়ে তোলার জন্য যৌথ উদ্যোগে একটি সংস্থা গড়ে তোলার প্রস্তাব করা হয়েছে। যৌথ উদ্যোগে গড়ে তোলা এই সংস্থায় শেয়ারের আনুপাতিক হার যথাক্রমে ৭৪ ও ২৬ শতাংশ। স্থির হয়েছে যৌথ উদ্যোগে গঠিত এই সংস্থার স্বীকৃত শেয়ার মূলধন হবে ৫০০ কোটি টাকা এবং প্রাথমিক অধিগৃহীত শেয়ার মূলধন হবে ১০ কোটি টাকা।
এই প্রকল্পের প্রথম পর্যায়ে রেঙ্গালি জালাধারে ৩০০ মেগাওয়াট ক্ষমতাসম্পন্ন ভাসমান সৌরবিদ্যুৎ প্রকল্প গড়ে তোলা হবে। এজন্য খরচ ধরা হয়েছে ২০০০ কোটি টাকা এবং বার্ষিক প্রায় ৬০০ এমইউ বিদ্যুৎ উৎপাদিত হবে। ওড়িশায় এটি এধরণের প্রথম এবং দেশে এখনও পর্যন্ত এটি সর্ববৃহৎ ভাসমান সৌরবিদ্যুৎ উৎপাদন প্রকল্প হয়ে উঠতে চলেছে।
CG/BD/AS/
(Visitor Counter : 91
শ্রমওকর্মসংস্থানমন্ত্রক
জুলাই মাসে ইএসআই প্রকল্পে ১৯ লক্ষ ৮৮ হাজার নতুন কর্মী নাম নথিভুক্ত করেছেন; এঁদের মধ্যে ৯ লক্ষ ৪০ হাজার জনের বয়স ২৫-এর মধ্যে
নয়াদিল্লি, ২০ সেপ্টেম্বর ২০২৩
এমপ্লয়িজ স্টেট ইনস্যুরেন্স কর্পোরেশন বা ইএসআইসি-র প্রাপ্ত তথ্য অনুযায়ী জুলাই মাসে এই ব্যবস্থায় ১৯ লক্ষ ৮৮ হাজার নতুন কর্মী অন্তর্ভুক্ত হয়েছেন। এখানে প্রায় ২৭ হাজার ৮৭০টি নতুন সংস্থা নাম নথিভুক্ত করেছে।
নতুন কর্মীদের মধ্যে ৯ লক্ষ ৫৪ হাজারের বয়স ২৫-এর মধ্যে। অর্থাৎ, ১৯ লক্ষ ৮৮ হাজার নতুন কর্মীর মধ্যে ৪৭.৯ শতাংশই যুব সম্প্রদায়ের।
সামাজিক সুরক্ষা সংক্রান্ত এই প্রতিষ্ঠানের প্রাপ্ত তথ্য অনুযায়ী, জুলাই মাসে ৩ লক্ষ ৮২ হাজার মহিলা কর্মীর নাম নথিভুক্ত হয়েছে। এছাড়াও, ৫২ জন তৃতীয় লিঙ্গের কর্মী তাঁদের নাম নথিভুক্ত করেছেন। এর থেকে এটি স্পষ্ট যে সমাজের প্রতিটি অংশের মানুষ এই ব্যবস্থার সুফল পাচ্ছেন।
AC/CB/DM
(Visitor Counter : 39
মানবসম্পদবিকাশমন্ত্রক
কেন্দ্রীয় শিক্ষামন্ত্রী এনসিটিই পোর্টালের "মাইএনইপি ২০২০" প্ল্যাটফর্ম চালু করেছেন
নতুন দিল্লি, ০১ এপ্রিল, ২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশঙ্ক আজ এনসিটিই ওয়েব পোর্টালের " মাইএনইপি ২০২০" প্ল্যাটফর্মটি চালু করেছেন। এই প্লাটফর্মটি শিক্ষকদের পেশাদারিত্ব এবং প্রশিক্ষণ কর্মসূচির জন্য খসড়া তৈরির বিষয়ে কাজ করবে। এটি ১ এপ্রিল থেকে ১৫ এপ্রিল পর্যন্ত চালু থাকবে।
এই প্লাটফর্মের মাধ্যমে সংগৃহীত ইনপুটগুলি
বিশেষজ্ঞ কমিটির মাধ্যমে পর্যালোচনা করা হবে। পরে চূড়ান্ত খসড়া প্রস্তুত করা হবে।
CG/ SB
(Visitor Counter : 156
কৃষিমন্ত্রক
কেন্দ্রীয় কৃষি ও কৃষক কল্যাণ মন্ত্রক কোভিড-১৯ মহামারীর সময়ে কৃষকদের ও কৃষিকাজে সাহায্যর জন্য নানা ব্যবস্থা নিয়েছে
নতুনদিল্লি, ৪ঠা জুলাই, ২০২০
কেন্দ্রীয় কৃষি ও কৃষক কল্যাণ মন্ত্রক কোভিড-১৯ মহামারীর সময় কৃষকদের সুবিধার্থে বিভিন্ন পদক্ষেপ গ্রহণ করেছে।
খরিফ মরশুমের বীজ বপনের কাজে দেশজুড়ে যথেষ্ট অগ্রগতি দেখা গেছে।
গ্রীষ্মকালীন ফসলের রোপণের একটি হিসেব নীচে দেওয়া হল।
• প্রায় ৬৮ লক্ষ ৮ হাজার হেক্টর জমিতে ধান,
• ৩৬ লক্ষ ৮২ হাজার জমিতে ডাল,
• ৭০ লক্ষ ৬৯ হাজার হেক্টর জমিতে দানাশস্য
• ১ কোটি ৯ লক্ষ ২০ হাজার হেক্টর জমিতে তৈলবীজ,
• ৫০ লক্ষ ৬২ হাজার হেক্টর জমিতে আখ,
• ৫ লক্ষ ৮৯ হাজার হেক্টর জমিতে পাট
• ৯১ লক্ষ ৬৭ হাজার হেক্টর জমিতে তুলো চাষ করা হচ্ছে।
এ বিষয়ে আরো তথ্যের জন্য নীচের লিঙ্কে ক্লিক করুনঃ-
https://static.pib.gov.in/WriteReadData/userfiles/1.%20WWWR%20kharif%20area%20coverage%2003.07.2020%20%20.pdf
(CG/CB
তথ্যওসম্প্রচারমন্ত্রক
পিআইবি এবং ম্যাকাউটের যৌথ উদ্যোগে সরকারি সংবাদ মাধ্যম পরিচালনায় ইন্ডিয়ান ইনফরমেশন সার্ভিসের ভূমিকা নিয়ে ওয়েবিনারের আয়োজন
কলকাতা, ৩০ জুন, ২০২০
কলকাতায় পিআইবি-র আঞ্চলিক সদর দপ্তর আজ ম্যাকাউটের সঙ্গে যৌথ উদ্যোগে সরকারি সংবাদ মাধ্যম পরিচালনায় ইন্ডিয়ান ইনফরমেশন সার্ভিসের ভূমিকা, সরকারের নীতি এবং কর্মসূচির বিষয়ে প্রচার এবং ডিজিটাল মিডিয়ার ব্যবহার বৃদ্ধির বিষয়ের ওপর একটি ওয়েবিনারের আয়োজন করে। পশ্চিমবঙ্গের মৌলানা আবুল কালাম প্রযুক্তি বিশ্ববিদ্যালয়ের প্রযুক্তি ম্যানেজমেন্ট বিভাগের সক্রিয় অংশগ্রহণ এবং দপ্তরের আধিকারিক ও ছাত্রছাত্রীদের সহায়তায় আয়োজিত এই ওয়েবিনারের উদ্বোধন করেন উপাচার্য অধ্যাপক সৈকত মৈত্র এবং প্রেস ইনফরমেশন ব্যুরো ও রিজিওনাল আউটরিচ ব্যুরো-র অতিরিক্ত মহানির্দেশক জেন নামচু।
অধ্যাপক সৈকত মৈত্র বলেন, সাধারণ মানুষের মধ্যে সরকারের বিভিন্ন নীতি ও প্রকল্পের বিষয়ে তথ্য পৌঁছে দেওয়ার ক্ষেত্রে ইন্ডিয়ান ইনফরমেশন সার্ভিসের আধিকারিকরা গুরুত্বপূর্ণ ভূমিকা পালন করে থাকেন। পিআইবি'র সংবাদ মাধ্যম পরিচালনার কাজটি খুবই দায়িত্বপূর্ণ।
শ্রীমতি জেন নামচু বলেন তথ্য সম্প্রচার মন্ত্রকের বিভিন্ন মিডিয়া বিভাগ যেমন- পিআইবি, অল ইন্ডিয়া রেডিও, দূরদর্শন এবং আঞ্চলিক ক্ষেত্রীয় প্রচার ব্যুরো তথ্য প্রচারের ক্ষেত্রে কার্যকরী ভূমিকা পালন করে চলেছে ।তিনি বলেন, কোভিড-১৯এর সময় পশ্চিমবঙ্গের মানুষের কাছে তথ্য পৌঁছে দেওয়ার জন্য পিআইবি'র ট্যুইটার, ফেসবুক এবং ইউটিউবের মতো ডিজিটাল প্ল্যাটফর্মগুলিও যথেষ্ট জনপ্রিয় ও গুরুত্বপূর্ণ হয়ে উঠেছে । এগুলি ব্যাপক হারে ব্যবহার করা হচ্ছে। স্থানীয় ভাষায় তথ্য প্রচারের ওপরেও বিশেষ জোর দেওয়া হয়েছে। এর মূল লক্ষ্যই হল আরও বেশি সংখ্যক মানুষের কাছে তথ্য পৌঁছে দেওয়া। পিআইবি, কেন্দ্রীয় সরকারের বিভিন্ন কর্মসূচীর প্রচার ছাড়াও এর অঙ্গ হিসেবে রিজিওনাল আউটরিচ ব্যুরোর মাধ্যমে প্রান্তিক অঞ্চলের মানুষের কাছে তথ্য পৌঁছানোর জন্য তৃণমূল স্তরে কাজ করে চলেছে। বিশ্বের সবচেয়ে বেশি সংখ্যক যুবক-যুবতী রয়েছে আমাদের দেশে। এদের বেশিরভাগই ডিজিটাল প্ল্যাটফর্মের সঙ্গে যুক্ত বলেও তিনি জানান।
পিআইবি-র যুগ্ম অধিকর্তা শ্রী অজয় মেহমিয়া ও আরওবি-র ক্ষেত্রীয় প্রচার আধিকারিক শ্রী সন্দীপন দাশগুপ্ত, তথ্য ও সম্প্রচার মন্ত্রকের আওতাধীন বিভিন্ন মিডিয়া বিভাগের কার্যকারিতা সম্পর্কে বিশদে আলোচনা করেন। তাঁরা বলেন, আইআইএস আধিকারিকরা তৃণমূল স্তরে সরকারের নীতি ও প্রকল্পের বিষয়ে তথ্য পৌঁছে দেওয়া এবং সেখান থেকে প্রতিক্রিয়া সংগ্রহ- দ্বিমুখী ভূমিকা পালন করে থাকেন।
(ম্যাকাউটে স্কুল অফ ম্যানেজমেন্ট সায়েন্সের অধিকর্তা অধ্যাপক ইন্দ্রনীল মুখোপাধ্যায় সোশাল মিডিয়া ম্যানেজমেন্ট সম্পর্কে নিজের মতামত প্রকাশ করেন। ওয়েবিনারে বিশ্ববিদ্যালয়ের ছাত্রছাত্রীরা মহামারীর দিনগুলিতে বিভিন্ন তথ্য এবং সাধারণ মানুষের মধ্যে বিভ্রান্তিমূলক সংবাদ ছড়িয়ে পরার বিষয়ে বিভিন্ন প্রশ্ন তুলে ধরেন। এ দিনের এই ওয়েবিনার ম্যাকাউটের স্কুল অফ ইঞ্জিনিয়ারিং সায়েন্সের অধিকর্তা অধ্যাপক শিবময় দাশগুপ্ত সহ একাধিক ব্যক্তি উপস্থিত ছিলেন।
CG/SS/NS
ভূ-বিজ্ঞানমন্ত্রক
হিমাচল প্রদেশ, উত্তরাখণ্ড, ঝাড়খণ্ড, আসাম, মেঘালয়, গাঙ্গেয় পশ্চিমবঙ্গ, কেরালা, মাহে এবং লাক্ষাদ্বীপে আজ বজ্রবিদ্যুৎ সহ বৃষ্টি ও ঘন্টায় ৩০ থেকে ৪০ কিলোমিটার বেগে ঝোড়ো হাওয়ার পূর্বাভাস
নতুন দিল্লি, ২০ মে, ২০২১
জাতীয় আবহাওয়া পূর্বাভাস কেন্দ্রের দেওয়া তথ্য অনুযায়ী, আজ ২০ মে দেশের কয়েকটি স্থানে বজ্রবিদ্যুৎ সহ বৃষ্টি ও ঝোড়ো হাওয়ার পূর্বাভাসের কথা জানানো হয়েছে। ঝড়ো হাওয়ার গতিবেগ ঘন্টায় ৩০ থেকে ৪০ কিলোমিটার পর্যন্ত হতে পারে। যে সমস্ত রাজ্যে এই বজ্রবিদ্যুৎ সহ বৃষ্টি ও ঝোড়ো হওয়ার কথা বলা হয়েছে তার মধ্যে রয়েছে, হিমাচল প্রদেশ, উত্তরাখণ্ড, ঝাড়খণ্ড, আসাম, মেঘালয়, গাঙ্গেয় ও হিমালয় সন্নিহিত পশ্চিমবঙ্গ, উত্তরপ্রদেশ, মধ্যপ্রদেশ, ছত্রিশগড়, বিহার ছাড়াও রয়েছে, সিকিম, ওড়িশা, আন্দামান ও নিকোবর দ্বীপপুঞ্জ, অরুণাচল প্রদেশ, নাগাল্যান্ড, মণিপুর, মিজোরাম, ত্রিপুরা, গোয়া ও সমুদ্র উপকূলবর্তী অন্ধ্রপ্রদেশ, কর্ণাটক, তামিলনাড়ু, পন্ডিচেরি।
উত্তরাখণ্ড এবং পশ্চিমবঙ্গ ও সিকিমের হিমালয়ের সন্নিহিত অঞ্চলে ভারী বৃষ্টির পূর্বাভাস রয়েছে। অতি ভারী বৃষ্টির সম্ভাবনা রয়েছে অরুণাচল প্রদেশ, মেঘালয়, আসাম, পশ্চিম উত্তর প্রদেশ, তামিলনাড়ু, পন্ডিচেরি এবং করাইকলের বেশকিছু অঞ্চলে। এই সব স্থানে ঘন্টায় ৪০ থেকে ৫০ বা কোথাও ৬০ কিলোমিটার বেগে ঝোড়ো হাওয়া বইবে।
আগামীকাল, ২১ মে আন্দামান ও নিকোবর দ্বীপপুঞ্জ, ঝাড়খন্ড, গাঙ্গেয় পশ্চিমবঙ্গ, ওড়িশা, কেরালা, মাহে এবং লাক্ষাদ্বীপে বজ্রবিদ্যুৎ সহ বৃষ্টি এবং সঙ্গে ঘন্টায় ৪০ থেকে ৫০ কিলোমিটার বেগে ঝোড়ো হাওয়া বইবে।
২২ মে, আন্দামান নিকোবর দ্বীপপুঞ্জ এবং পশ্চিম রাজস্থান, বিহার কেরালা এবং মাহেতে বজ্রবিদ্যুৎ সহ বৃষ্টি এবং ঘন্টায় ৪০ থেকে ৫০ কিলোমিটার বেগে ঝোড়ো হাওয়া বইবে।
২৩ এবং ২৪ মে, আন্দামান নিকোবর দ্বীপপুঞ্জ, পশ্চিম রাজস্থান, কেরালা, মাহে, লাক্ষাদ্বীপ, কর্ণাটক, তামিলনাড়ু, অন্ধ্রপ্রদেশ ও দক্ষিণ ওড়িশার বেশ কিছু এলাকায় বজ্রবিদ্যুৎ সহ বৃষ্টি এবং ঝোড়ো হাওয়ার সম্ভাবনা রয়েছে।
বঙ্গোপসাগরের পূর্ব-মধ্য এবং আন্দামান সংলগ্ন অঞ্চলে মৎস্যজীবীদের সমুদ্র যেতে নিষেধ করা হয়েছে।
CG/ SB
(Visitor Counter : 79
খাদ্যপ্রক্রিয়াকরণশিল্পমন্ত্রক
অপারেশন গ্রিনস্-এর আওতায় পাইলট প্রকল্প
নয়াদিল্লি, ১৫ মার্চ, ২০২২
খাদ্য প্রক্রিয়াকরণ শিল্প মন্ত্রক ২০১৮ সালের নভেম্বর মাস থেকে নির্বাচিত ক্লাস্টারে টমেটো, পেঁয়াজ ও আলু  ফসলের সমন্বিত মূল্য-শৃঙ্খল বিকাশের জন্য অপারেশন গ্রিনস্ প্রকল্প বাস্তবায়িত করেছে। এই প্রকল্পের সূচনা থেকে মোট ৩৬৩.৩০ কোটি টাকা মূল্যের প্রকল্প ব্যয় সহ ৬টি মূল্য-শৃঙ্খল উন্নয়ন প্রকল্প অনুমোদন করা হয়েছে। এর মধ্যে ১৩৬.৮২ কোটি টাকা অনুদান এবং ২২৬.৪৮ কোটি টাকা ব্যক্তিগতভাবে বিনিয়োগ করা হয়েছে।
লোকসভায় আজ লিখিত উত্তরে একথা জানিয়েছেন কেন্দ্রীয় খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/SS/SB
(Visitor Counter : 101
স্বাস্থ্যওপরিবারকল্যাণমন্ত্রক
কোভিড – ১৯ এর সর্বশেষ তথ্য
নতুন দিল্লি, ৩০ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
দেশের সমস্ত রাজ্য এবং কেন্দ্রশাসিত অঞ্চলে যাঁরা কোভিড সংক্রমিত নন, তাদের স্বাস্থ্য পরিষেবা নিশ্চিত করতে কেন্দ্রীয় স্বাস্থ্য ও পরিবার কল্যাণ মন্ত্রী ড. হর্ষ বর্ধন, দেশের সব রাজ্যের স্বাস্থ্যমন্ত্রীদের চিঠি পাঠিয়েছেন। ঐ চিঠিতে থ্যালাসেমিয়া, হিমোফিলিয়া এবং সিকল সেল অ্যানিমিয়ায় আক্রান্তদের রক্তের যোগান অব্যাহত রাখতে রক্তদান শিবিরের ব্যবস্থা করতে বলেছেন। ডায়োলিসিস, কেমোথেরাপি সহ বিভিন্ন অসুখে আক্রান্তদের বেসরকারী হাসপাতালে চিকিৎসায় সমস্যা হচ্ছে, এধরণের একটি খবরে কেন্দ্রীয় স্বাস্থ্য মন্ত্রক, উদ্বেগ প্রকাশ করেছে। মন্ত্রক জানিয়েছে, ১৫ এপ্রিলের নির্দেশিকা অনুসারে সমস্ত রোগের চিকিৎসা নিশ্চিত করতে হবে।
স্বাস্থ্য ও পরিবার কল্যাণ মন্ত্রক, ২০ এপ্রিল জারি করা আরেকটি নির্দেশিকায় জানিয়েছে, কোভিড – ১৯ মহামারীর মধ্যে অত্যাবশক স্বাস্থ্য পরিষেবা যাতে বজায় থাকে সেটিকেও নিশ্চিত করতে হবে। এর মধ্যে রয়েছে, টীকাকরণ, যক্ষ্মা, কুষ্ঠ, বিভিন্ন ভেক্টরবাহিত রোগ এবং ক্যান্সার ও ডায়ালিসিস।
রাজ্য এবং কেন্দ্রশাসিত অঞ্চলগুলিকে আইসিএমআর-এর ১৭ এপ্রিলের নির্দেশিকাটি মেনে চলার পরামর্শ দেওয়া হয়েছে।স্বাস্থ্য মন্ত্রকের ২৪ মার্চের এক নির্দেশিকায় বলা হয়েছে, স্বাস্থ্য পরিষেবার সঙ্গে যুক্ত সকলের ব্যক্তিগত সুরক্ষা সরঞ্জাম সহ অন্যান্য সুরক্ষা সামগ্রী ব্যবহার করতে হবে। জটিল অসুখে আক্রান্ত কেউ চিকিৎসা না পেলে রাজ্য এবং কেন্দ্রশাসিত অঞ্চলগুলিকে দ্রুত ব্যবস্থা গ্রহণের পরামর্শ দেওয়া হয়েছে।
শেষ পাওয়া খবরে দেশে আক্রান্তের সংখ্যা ৩৩,০৫০ জন।গতকাল আরো ১৭১৮ জন নতুন করে এই ভাইরাসে সংক্রমিত হয়েছেন। সুস্থ হয়ে বাড়ি ফিরে গেছেন ৮৩২৪ জন। অর্থাৎ মোট আক্রান্তের ২৫.১৯ শতাংশ সুস্থ হয়ে বাড়ি ফিরেছেন।
কোভিড সংক্রমিতদের মধ্যে ৩.২ শতাংশ রোগীর মৃত্যু হয়েছে। মৃতদের মধ্যে ৬৫ শতাংশ পুরুষ। সংক্রমিতদের মধ্যে ১৪ শতাংশের বয়স ৪৫-এর নীচে। ৪৫ – ৬০ বছরের মধ্যে সংক্রমিত ৩৪.৮ শতাংশ। ৬০ বছরের ওপর আক্রান্ত ৫১.২ শতাংশ। ৪২ শতাংশ সংক্রমিতের বয়স ৬০ – ৭৫ বছর। ৯.২ শতাংশের বয়স, ৭৫-এর উপর। মৃতদের মধ্যে ৭৮ শতাংশ অন্য নানা অসুখে ভুগছিলেন।
লকডাউনের আগে, যেখানে ৩.২ দিনে সংক্রমিতের সংখ্যা দ্বিগুণ হচ্ছিল, বর্তমানে তা ১১ দিনে হচ্ছে।
দিল্লি, উত্তরপ্রদেশ, জম্মু-কাশ্মীর, ওডিশা, রাজস্থান, তামিলনাডু এবং পঞ্জাবের ১১ – ২০ দিনে সংক্রমিতের সংখ্যা দ্বিগুণ হচ্ছে। কর্ণাটক, লাদাখ, হরিয়ানা, উত্তরাখন্ড এবং কেরালায় ২০ – ৪০ দিনে সংক্রমিতের সংখ্যা দ্বিগুণ হচ্ছে। ৪০ দিনের বেশি সময়ে অসম, তেলেঙ্গানা, ছত্তিশগড় এবং হিমাচলপ্রদেশে সংক্রমিতের হার দ্বিগুণ হবার খবর পাওয়া গেছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/SFS
বস্ত্রমন্ত্রক
১৯৮৭ সালের জেপিএম আইন অনুযায়ী ২০২১-২২ পাট বর্ষের জন্য চট দিয়ে তৈরি প্যাকেজিং সামগ্রীর বাধ্যতামূলক ব্যবহারের প্রস্তাবে কেন্দ্রীয় মন্ত্রিসভার অনুমোদন
১০০ শতাংশ খাদ্যশস্য এবং ২০ শতাংশ চিনি পরিবহণে চটের ব্যাগ বাধ্যতামূলক
নয়াদিল্লী, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে ২০২১-২২ পাট বর্ষে বাধ্যতামূলকভাবে চটের ব্যাগ ব্যবহারের প্রস্তাব অনুমোদিত হয়েছে। পাট বর্ষ প্রতি বছর পয়লা জুলাই থেকে শুরু হয়। মন্ত্রিসভার অনুমোদনের ফলে ১০০ শতাংশ খাদ্যশস্য এবং ২০ শতাংশ চিনি চটের ব্যাগে পরিবহণ করতে হবে।
এই সিদ্ধান্তের ফলে আত্মনির্ভর ভারত অভিযানের সঙ্গে সাযুজ্য রেখে কাঁচা পাট উৎপাদনকারীদের স্বার্থ সুরক্ষিত করার ব্যবস্থা করা হল। ২০২০-২১ পাট বর্ষে উৎপাদিত পাটের প্রায় ৬৬.৫৭ শতাংশ, চট ব্যবহার করে প্যাকেজিং-এর কাজে ব্যবহার করা হয়েছে। জেপিএম আইন প্রয়োগের মধ্য দিয়ে বিভিন্ন চটকলে কর্মরত ৩ লক্ষ ৭০ হাজার শ্রমিক এবং ৪০ লক্ষ পাট উৎপাদনকারী কৃষক পরিবারের স্বার্থ সুরক্ষিত হবে। প্রাকৃতিক, পুনর্নবীকরণযোগ্য তন্তু থাকায় চট ব্যবহারে পরিবেশ সুরক্ষিত থাকবে।
ভারতের অর্থনীতিতে চটশিল্পর প্রভাব অত্যন্ত গুরুত্বপূর্ণ। পশ্চিমবঙ্গ, বিহার, ওড়িশা, আসাম, ত্রিপুরা, মেঘালয়, অন্ধ্রপ্রদেশ এবং তেলেঙ্গানার অর্থনীতি পাটের ওপর নির্ভরশীল। পশ্চিমবঙ্গ সহ পূর্ব ভারতে চট-ই হল প্রধান শিল্প। ১৯৮৭ সালের জেপিএম আইনের প্রয়োগের ফলে বর্তমান সময়ে চটশিল্পের সুবিধা হবে, কারণ চট কলগুলিতে মোট উৎপাদিত পাটের ৭৫ শতাংশ দিয়ে চটের ব্যাগ তৈরি হয়। ভারতীয় খাদ্য নিগম এবং রাজ্য স্তরের শস্য সংগ্রহকারী সংস্থাগুলি এই ব্যাগের ৯০ শতাংশ কিনে নেয়। প্রতি বছর কেন্দ্র প্রায় ৮ হাজার কোটি টাকার চটের ব্যাগ কেনে। এই ব্যাগ খাদ্যশস্য পরিবহণের কাজে ব্যবহার করা হয়। চটের তৈরি ব্যাগের উৎপাদন বজায় রাখার জন্য সরকার অঙ্গীকারবদ্ধ। কারণ এর মাধ্যমে পাটচাষী, চট কলের শ্রমিক সহ চট শিল্পের সঙ্গে যুক্ত ব্যক্তিদের স্বার্থ রক্ষিত হয়।
CG/CB/NS
(
প্রধানমন্ত্রীরদপ্তর
টোকিও ২০২০তে আমাদের পুরুষ হকি দল তাদের সবথেকে ভালো খেলা খেলেছেন আর সেটিই সবচেয়ে গুরুত্বপূর্ণ : প্রধানমন্ত্রী
নতুনদিল্লি, ৩রা আগস্ট, ২০২১
প্রধানমন্ত্রী শ্রী নরেন্দ্র মোদী বলেছেন, আমাদের পুরুষ হকি দল টোকিও ২০২০তে তাদের সবথেকে ভালো খেলা খেলেছেন আর সেটিই সবচেয়ে গুরুত্বপূর্ণ ব্যাপার। পরের ম্যাচের এবং ভবিষ্যতের জন্য তিনি দলকে তাঁর শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“ জেতা-হারা জীবনের অঙ্গ। আমাদের পুরুষ হকি দল #Tokyo2020 তে তাদের সবথেকে ভালো খেলা খেলেছেন আর সেটিই সবথেকে গুরুত্বপূর্ণ ব্যাপার। পরের ম্যাচের এবং ভবিষ্যতের জন্য দলকে শুভেচ্ছা জানাই। ভারত আমাদের খেলোয়াড়দের জন্য গর্বিত ।“
CG/CB/
(
প্রধানমন্ত্রীরদপ্তর
পারলি বৈজনাথ – বিকারাবাদ শাখায় বৈদ্যুতিকীকরণ প্রকল্পের জন্য কর্ণাটক, মহারাষ্ট্র ও তেলেঙ্গানার জনগণকে প্রধানমন্ত্রীর শুভেচ্ছা
নয়াদিল্লি, ০৩ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী আজ পারলি বৈজনাথ – বিকারাবাদ শাখায় বৈদ্যুতিকীকরণ প্রকল্পের জন্য কর্ণাটক, মহারাষ্ট্র ও তেলেঙ্গানার জনগণকে শুভেচ্ছা জানিয়েছেন। এর ফলে, ২৬৮ কিলোমিটার রেলপথের সব অংশেই বৈদ্যুতিকীকরণের কাজ সম্পূর্ণ হ’ল।
এক ট্যুইট বার্তায় প্রধানমন্ত্রী বলেন, “এই প্রকল্পে আরও গতি এসেছে। এই অংশে বৈদ্যুতিকীকরণের ফলে কর্ণাটক, মহারাষ্ট্র ও তেলেঙ্গানার উপকৃত মানুষদের অভিনন্দন জানাই”।
PG/CB/SB
(
সারওরসায়নমন্ত্রক
সিআইপিইটি প্রতিষ্ঠান / কেন্দ্রগুলি কোভিড ১৯ ত্রাণ কাজের জন্য স্থানীয় কর্তৃপক্ষ / সরকারগুলিকে ৮৬.৫ লক্ষ টাকা দান করেছে
সিআইপিইটি কর্মীরা পিএম কেয়ারস ফান্ডে এক দিনের বেতন হিসাবে ১৮২৫ লক্ষ টাকা দান করেছে
নতুন দিল্লি, ১০ এপ্রিল ২০২০
রাসায়নিক ও সার মন্ত্রকের আওতাধীন সেন্ট্রাল ইনস্টিটিউট অফ প্লাস্টিক ইঞ্জিনিয়ারিং অ্যান্ড টেকনোলজি , কোভিড-১৯ মহামারীর বিরুদ্ধে লড়াইয়ের অঙ্গ হিসেবে বিভিন্ন স্থানীয় সংস্থা, পৌর প্রতিষ্ঠান এবং রাজ্য সরকারগুলিকে ৮৫৫০ লক্ষ টাকা দান করেছে। এছাড়াও সিআইপিইটির সমস্ত কর্মী একত্রে এক দিনের বেতন, প্রধানমন্ত্রীর নাগরিক সহায়তা এবং জরুরি অবস্থা  তহবিলে ১৮.২৫ লক্ষ টাকা দান করেছে।
কোভিড ১৯ বিস্তার রোধে সরকার ঘোষিত লকডাউনের পরিপ্রেক্ষিতে দরিদ্র, নিম্নবিত্ত ও ভিনরাজ্যের শ্রমিকদের জন্য খাদ্য ও আশ্রয়ের ব্যবস্থায় সিআইপিইটির এই দানকে কাজে লাগানো হবে।
কেন্দ্রভিত্তিক দান নিম্নরূপ:
ক্রমিক সংখ্যা সিয়াইপিইটি সেন্টারের নাম টাকার পরিমান 
১ সিয়াইপিইটি - আইপিটি, আহমেদাবাদ ২.০০
১৪ সিয়াইপিইটি - সি এস টি এস, দেরাদুন ৫.০০
২ সিয়াইপিইটি – আইপিটি, ভূবনেশ্বর ২.৫০
১৫ সিয়াইপিইটি - সি এস টি এস এবং পি ডব্লু এম সি, গুয়াহাটি ২.০০
৩ সিয়াইপিইটি - আইপিটি, চেন্নাই ৫.০০
১৬ সিয়াইপিইটি - সি এস টি এস, হাজিপুর ৭.০০
৪ সিয়াইপিইটি - আইপিটি,কোচি ২.৫০
১৭ সিয়াইপিইটি - সি এস টি এস, হলদিয়া ৩.০০
৫ সিয়াইপিইটি - আইপিটি, লখনৌ ৫.০০
১৮ সিয়াইপিইটি - সি এস টি এস, হায়দ্রাবাদ ২.০০
৬ সিয়াইপিইটি - এস এ আর পি- এ আর এস টি পি এস, চেন্নাই ২.০০
১৯ সিয়াইপিইটি - সি এস টি এস, মাদুরাই ২.০০
৭ সিয়াইপিইটি - এল এ আর পি এম, ভূবনেশ্বর ২.৫০
২০ সিয়াইপিইটি - সি এস টি এস, মুরথাল ৫.০০
৮ সিয়াইপিইটি - সি এস টি এস, আগরতলা ৩.০০
২১ সিয়াইপিইটি - সি এস টি এস, মাইসুরু ২.০০
৯ সিয়াইপিইটি - সি এস টি এস, বাড্ডি ৫.০০
২২ সিয়াইপিইটি - সি এস টি এস, রাঁচি ৩.০০
১০ সিয়াইপিইটি - সি এস টি এস, বালাসোর ২.৫০
২৩ সিয়াইপিইটি - সি এস টি এস, ভালসাদ ২.০০
১১ সিয়াইপিইটি - সি এস টি এস, ভূপাল ১১.০০
২৪ সিয়াইপিইটি - সি এস টি এস, বিজয়ওয়ারা ২.০০
১২ সিয়াইপিইটি - সি এস টি এস, ভূবনেশ্বর ২.৫০
২৫ সিয়াইপিইটি - সি এস টি এস, কোরবা ২.০০
১৩ সিয়াইপিইটি - সি এস টি এস, চন্দ্রপুর ৩.০০
সর্বমোট ৮৫.৫০
কোভিড ১৯ এর ত্রাণ উদ্যোগের অঙ্গ হিসাবে, সিআইপিইটি কেন্দ্রগুলি বিভিন্ন কল্যাণমূলক কর্মকাণ্ডেও নিযুক্ত রয়েছে। সিআইপিইটি: সিএসটিএস, গোয়ালিয়র তার দক্ষতা প্রশিক্ষণ কেন্দ্রকে জেলা ম্যাজিস্ট্রেট / কালেক্টরের কাছে হস্তান্তর করেছে এবং প্যারামেডিকাল টিমের সহায়তায় ২৪/৭ পরিষেবা প্রদানের জন্য সিআইপিইটি-র কর্মীদের এবং কর্মকর্তাদের তদারকিতে ৭২ টি শয্যাবিশিষ্ট কোয়ারেন্টাইন সেন্টার তৈরি করেছে।
(CG/TG
বিজ্ঞানওপ্রযুক্তিমন্ত্রক
কোভিড – ১৯ এর মোকাবিলায় বিজ্ঞানীরা স্বয়ংক্রিয়ভাবে জীবাণুনাশক, জীবাণুরোধী ফেস মাস্ক উদ্ভাবন করেছেন
নতুন দিল্লি, ৪ঠা ফেব্রুয়ারী , ২০২২
কোভিড – ১৯ মহামারীর বিরুদ্ধে লড়াইয়ে একটি শিল্প সংস্থার সঙ্গে যৌথভাবে একদল বিজ্ঞানী একটি ভাইরাস প্রতিরোধী ফেসমাস্ক উদ্ভাবন করেছেন। তামা ভিত্তিক ন্যানপার্টিকেল আস্তরণযুক্ত এই ফেস মাস্ক স্বয়ংক্রিয়ভাবে জীবাণুনাশক এবং জীবাণুরোধী ক্ষমতাসম্পন্ন । কোভিড – ১৯ ভাইরাস ছাড়াও অন্যান্য ভাইরাস ও ব্যাকটেরিয়ার সংক্রমণকে এটি প্রতিহত করতে পারে। এই মাস্ক ব্যবহার করলে নিঃশ্বাস – প্রশ্বাসে কোনো সমস্যা হয় না এবং এটি ব্যবহারের পর ধুয়ে ফেলা সহজ।
আরএনএ ভাইরাস সার্স – কোভ – ২ কোভিড – ১৯ এর সংক্রমণের মূল কারণ। গবেষণায় দেখা গেছে জনসাধারণ যদি মাস্ক পরে থাকেন, তাহলে এর সংক্রমণ কম হয়। মাস্কের মাধ্যমে সংক্রমণ প্রতিহত করার তথ্য জানার পর আমাদের দেশে নানা ধরণের মাস্ক বিক্রি হচ্ছে। অথচ বেশি দামী মাস্কও ভাইরাসকে আটকাতে পারে না। হাসপাতাল, বিমানবন্দর, রেল স্টেশন, শপিংমল সহ যে সব জায়গায় জনসমাগম বেশি হয়, সেখানে সাধারণ মাস্ক পরলে ভাইরাসের সংক্রমণ থেকে রক্ষা পাওয়া সহজ নয়। এছাড়াও করোনা ভাইরাসের অভিযোজনের কারণে এই মহামারী দ্রুত ছড়িয়ে পড়ছে। এমতাবস্থায় স্বল্পমূল্যের ভাইরাস প্রতিরোধী মাস্ক তৈরি করা অত্যন্ত জরুরী হয়ে দাঁড়ায়।
ইন্টারন্যাশনাল অ্যাডভান্সড রিসার্চ সেন্টার ফর পাওয়ার মেটালারজি অ্যান্ড নিউমেটেরিয়ালসের  একদল বিজ্ঞানী কেন্দ্রীয় বিজ্ঞান ও প্রযুক্তি দপ্তরের সহায়তায় সেন্টার ফর সেলুলার অ্যান্ড মলিকিউলার বায়োলজি ও বেঙ্গালুরু ভিত্তিক রেসিল ক্যামিক্যালস যৌথভাবে স্বয়ংক্রিয়ভাবে জীবাণুনাশক তামা ভিত্তি ন্যানো পার্টিকেলসের আস্তরণ যুক্ত ভাইরাস বিরোধী ফেস মাস্ক উদ্ভাবন করেছে। কেন্দ্রীয় বিজ্ঞান ও প্রযুক্তি মন্ত্রক কোভিড – ১৯ মহামারীর বিরুদ্ধে লড়াইয়ে ন্যানো মিশন প্রোজেক্ট থেকে মাস্ক উদ্ভাবনের জন্য প্রয়োজনীয় অর্থ পেয়েছে। এখন রেসিল ক্যামিক্যালস বাণিজ্যিকভাবে এই মাস্ক উৎপাদন শুরু করেছে।
এছাড়াও ব্যবহৃত মাস্ক ফেলে দেওয়া একটি বড় সমস্যা। কোভিড প্রতিরোধের জন্য যে মাস্ক পরা হয়, সেই মাস্ক সহজে মাটির মধ্যে মিশে যায় না। ফলে পরিবেশ দূষিত হয়। এই পরিস্থিতিতে নতুন ভাইরাস বিরোধী মাস্কটি তুলোর সুতো দিয়ে নির্মিত হওয়ায়, এটি সহজেই মাটির মধ্যে মিশে যায়। এর ফলে জলবায়ু দূষণ সংক্রান্ত সমস্যা হয় না।
CG/CB/SFS
(Visitor Counter : 218
প্রধানমন্ত্রীরদপ্তর
নৌসেনা দিবসে ভারতীয় নৌবাহিনীকে প্রধানমন্ত্রীর শুভেচ্ছা
নয়াদিল্লী, ৪ ডিসেম্বর, ২০২০
প্রধানমন্ত্রী শ্রী নরেন্দ্র মোদী আজ নৌসেনা দিবস উপলক্ষে ভারতীয় নৌবাহিনীর কর্মীদের শুভেচ্ছা জানিয়েছেন।
প্রধানমন্ত্রী এক ট্যুইটে বলেছেন, ‘আমাদের সমস্ত সহসী নৌসেনা কর্মী ও তাঁদের পরিবারকে নৌসেনা দিবসের শুভেচ্ছা। ভারতীয় নৌবাহিনী নির্ভিকতার সঙ্গে আমাদের উপকূল এলাকা সুরক্ষিত রাখে এবং প্রয়োজনের সময় মানবিক সাহায্য দেয়। আমরা কয়েক শতাব্দী ধরে ভারতের সমৃদ্ধ সামুদ্রিক পরম্পরাকে স্মরণ করি।’
প্রধানমন্ত্রীরদপ্তর
এশিয়ান গেমস্ – এ পুরুষদের ৮০০ মিটার দৌড়ে রৌপ্য পদক জয়ী মহম্মদ আফজল পুলিক্কালাকাথ-কে প্রধানমন্ত্রীর অভিনন্দন
নয়াদিল্লি, ০৩ অক্টোবর, ২০২৩
প্রধানমন্ত্রী শ্রী নরেন্দ্র মোদী এশিয়ান গেমস্ – এ পুরুষদের ৮০০ মিটার দৌড়ে রৌপ্য পদক জয়ী আফজল পুলিক্কালাকাথ-কে অভিনন্দন জানিয়েছেন।
এক এক্স বার্তায় প্রধানমন্ত্রী বলেছেন, “এশিয়ান গেমস্ – এ ৮০০ মিটার দৌড়ে রৌপ্য পদক জয়ী মহম্মদ আফজল পুলিক্কালাথ-কে অভিনন্দন। কঠোর পরিশ্রম এবং ধৈর্য্যের সুফল পেয়েছেন তিনি। গোটা দেশ এই সাফল্যে গর্বিত”।
PG/AC/SB…
(
স্বাস্থ্যওপরিবারকল্যাণমন্ত্রক
জাতীয় স্বাস্থ্য কর্তৃপক্ষ আয়ুষ্মান ভারত পিএম-জেএওয়াই –এর স্বাস্থ্য সুবিধা প্যাকেজের বিষয় সংশোধন করেছে
নতুন দিল্লি, ০৫ অক্টোবর, ২০২১
জাতীয় স্বাস্থ্য কর্তৃপক্ষ  আয়ুষ্মান ভারত প্রধানমন্ত্রী জন আরোগ্য যোজনা –এর আওতায় স্বাস্থ্য বিষয়ক সুবিধা প্যাকেজের সংশোধন করেছে। প্রধানমন্ত্রী জন আরোগ্য যোজনার আওতায় স্বাস্থ্য বিষয়ক সুবিধা প্যাকেজের সংশোধিত সংস্করণের অধীনে বেশ কিছু স্বাস্থ্য প্যাকেজের হার ২০ শতাংশ থেকে বাড়িয়ে ৪০০ শতাংশ পর্যন্ত করা হয়েছে। এই সংশোধিত হার চলতি বছরের নভেম্বর থেকে চালু হবে।
কেন্দ্রীয় স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়া এবিষয়ে খুশি প্রকাশ করেছেন। তিনি বলেন, এর ফলে আয়ুষ্মান ভারত প্রধানমন্ত্রী জন আরোগ্য যোজনার আওতায় সুবিধাভোগীরা আরও উন্নত স্বাস্থ্য পরিষেবা পাবেন। এই স্বাস্থ্য পরিষেবা প্রদানের জন্য তালিকাভুক্ত হাসপাতালগুলির পরিকাঠামো আরও শক্তিশালী হয়ে উঠবে। এমনকি অনেক বেসরকারি হাসপাতালও এই প্রকল্প চালু করার বিষয়ে আগ্রহ প্রকাশ করবে বলেও মন্তব্য করেন তিনি। এতে এই প্রকল্পের সুবিধাভোগীদের খরচ অনেকটাই লাঘব হবে। এনএইচএ –এর কার্যনির্বাহী অধিকর্তা ডাঃ আর এস শর্মা জানিয়েছেন যে, এই প্রকল্পের সুবিধাভোগীদের আরও উন্নত মানের স্বাস্থ্য পরিষেবা প্রদান করা যাবে।
বর্তমানে আয়ুষ্মান ভারত প্রধানমন্ত্রী জন আরোগ্য যোজনার আওতায় ১ হাজার ৬৬৯টি চিকিৎসার সুবিধা রয়েছে। প্রধানমন্ত্রী শ্রী নরেন্দ্র মোদী মূল লক্ষ্যই হলো আয়ুষ্মান ভারত প্রধানমন্ত্রী জন আরোগ্য যোজনার আওতায় সর্বজনীন চিকিৎসার ব্যবস্থা করা। প্রত্যন্ত অঞ্চলের মানুষ যাতে সাশ্রয়ী মূল্যে স্বাস্থ্য পরিষেবা পান, তার জন্যই এই পদক্ষেপ নেওয়া হয়েছে। উল্লেখ্য, ২০১৮ সালে আয়ুষ্মান ভারত প্রধানমন্ত্রী জন আরোগ্য যোজনার সূচনা করা হয়। এপর্যন্ত এই প্রকল্পের আওতায় ২.২ কোটিরও বেশি সুবিধাভোগী উপকৃত হয়েছেন।
CG/SS/SKD/
(Visitor Counter : 328
প্রতিরক্ষামন্ত্রক
পিভিএসএম, এভিএসএম, ভিএসএম, এডিসি অ্যাডমিরাল আর হরি কুমার
নৌবাহিনীর ২৫তম প্রধানের দায়িত্ব গ্রহণ করলেন
নতুনদিল্লি, ৩০শে নভেম্বর, ২০২১
পিভিএসএম, এভিএসএম, ভিএসএম, এডিসি অ্যাডমিরাল আর হরি কুমার ৩০শে নভেম্বর নৌবাহিনীর ২৫তম প্রধানের দায়িত্ব গ্রহণ করলেন। তিনি পিভিএসএম, এভিএসএম, এডিসি অ্যাডমিরাল করমবীর সিং-এর স্থলাভিষিক্ত হলেন। অ্যাডমিরাল সিং ভারতীয় নৌবাহিনীতে ৪১ বছর বিভিন্ন গুরুত্বপূর্ণ পদের দায়িত্ব সামলেছেন।
অ্যাডমিরাল আর হরি কুমার খাড়াকওসলার ন্যাশনাল ডিফেন্স অ্যাকাডেমি থেকে উত্তীর্ণ হয়ে ১৯৮৩ সালের পয়লা জানুয়ারি ভারতীয় নৌবাহিনীতে যোগ দেন। সমরাস্ত্র বিশেষজ্ঞ হিসেবে তিনি নৌবাহিনীর নানা গুরুত্বপূর্ণ দায়িত্ব সামলেছেন। বিভিন্ন রণতরী পরিচালনার পাশাপাশি শ্রী হরিকুমার রাষ্ট্রসংঘের নানা মিশনেও গুরুত্বপূর্ণ ভূমিকা পালন করেছেন।
নৌবাহিনীর প্রধানের দায়িত্ব নেবার আগে অ্যাডমিরাল হরি কুমার নৌবাহিনীর পশ্চিমাঞ্চলীয় প্রধানের দায়িত্ব পালন করেছেন।
CG/CB/NS
(Visitor Counter : 160
রাষ্ট্রপতিরসচিবালয়
গণেশ চতুর্থী উপলক্ষে রাষ্ট্রপতির শুভেচ্ছা জ্ঞাপন
নয়াদিল্লি, ০২ সেপ্টেম্বর, ২০১৯
রাষ্ট্রপতি শ্রী রাম নাথ কোবিন্দ গণেশ চতুর্থী উপলক্ষে তাঁর শুভেচ্ছা বার্তায় বলেছেন,
“পবিত্র গণেশ চতুর্থী উপলক্ষে দেশ-বিদেশের সকলকে আমার শুভেচ্ছা জানাচ্ছি।
ভগবান গণেশের জন্মতিথিকে স্মরণ করে গণেশ চতুর্থী উদযাপিত হয়। ভগবান গণেশ হলেন - জ্ঞান, বিদ্যা এবং সমৃদ্ধির প্রতীক। এই উৎসব আমাদের জাতীয় উন্নয়ন এবং সমাজের সকল স্তরে কল্যাণ-সাধন করে।
আসুন, আমরা চিরাচরিত ঐতিহ্য ও উদ্দীপনায় এই উৎসব পালন করি”।
CG/CB/SB
(Visitor Counter : 67